title: Seziz Cádiz
text: Seziz Cádiz a c'hoarvezas etre 1810 ha 1812, e-pad Brezel Dizalc'hiezh Spagn. Gronnet e voe kêr Cádiz gant armeoù gall e-pad ouzhpenn daou vloaz, adalek ar 5 a viz C'hwevrer 1810 betek ar 24 a viz Eost 1812.
  
  Dre ma oa bet aloubet kêr Madrid d'an 23 a viz Meurzh 1808, e oa repuet ar gouarnamant spagnol e San Fernando (e-tal Cádiz), hag arsailhet e voe an div gêr gant tri-ugent mil soudard gall dindan urzhioù ar marechal Claude Victor, e-pad Brezel Dizalc'hiezh Spagn. 
  
  Difennet e oa kêr gant daou vil soudard spagnol, hag a voe sikouret goude gant dek mil all, ha gant soudarded saoz, renet gant Thomas Graham, ha portugalat.
  
  Lennegezh
   El asedio (2010, Alfaguara). Romant diwar-benn Seziz Cádiz‎ gant Arturo Pérez-Reverte‎.
  
  Notennoù 
  
  Istor Spagn en XIXvet kantved
  Cádiz
  Emgannoù Napoleon
  Sezizoù
  Brezel Dizalc'hiezh Spagn